**ORGANIZÁCIA A PODMIENKY**

**VÝCHOVY A VZDELÁVANIA**

**MATERSKEJ ŠKOLY**

**DO KONCA ŠKOLSKÉHO ROKU**

**2019/2020**

Tento dokument rešpektuje plánované opatrenia a rozhodnutia relevantných úradov účinných od 1. júna 2020, a to hlavne opatrenia Úradu verejného zdravotníctva SR a Rozhodnutie ministra školstva, vedy, výskumu a športu SR.

**PREVÁDZKA V VNÚTORNÝ REŽIM MATERSKEJ ŠKOLY**

Materská škola je do konca školského roka 2019/2020 otvorená v pracovných dňoch v čase **od 7.00 do 16.00 hod**.

Spôsob organizácie výchovy a vzdelávania: celodenná a poldenná

**Dochádzka detí do materskej školy:**

1. Zákonný zástupca privádza dieťa do materskej školy v ranných hodinách spravidla do 8:00 hod.
2. Pri vstupe do materskej školy je rodič/zákonný zástupca povinný dodržiavať hygienicko-epidemiologické opatrenia pri privádzaní dieťaťa do materskej školy, počas pobytu v šatňovom priestore a pri odvádzaní dieťaťa z materskej školy (nosiť rúško, dodržiavať odstupy od ostatných rodičov a dezinfikovať si ruky dezinfekčným prostriedkom, ktorý je umiestnený pri vstupných dverách).
3. V priestoroch materskej školy (interiér/exteriér) sa rodič/zákonný zástupca zbytočne nezdržiava (max. 10 min) len za účelom odovzdania a vyzdvihnutia dieťaťa. Sprevádzajúca osoba sa v priestoroch materskej školy pohybuje vždy v rúšku.
4. Rodič/zákonný zástupca odovzdá dieťa výhradne zamestnancovi, ktorý prevezme dieťa až po zmeraní teploty a na základe záveru ranného zdravotného filtra.
5. Rodič/zákonný zástupca predkladá pri prvom nástupe dieťaťa do materskej školy alebo po každom prerušení dochádzky v trvaní viac ako tri dni písomné vyhlásenie o tom, že dieťa neprejavuje príznaky prenosného ochorenia a nemá nariadené karanténne opatrenie (príloha č. 2).
6. Rodič/zákonný zástupca pri odovzdávaní dieťaťa do materskej školy podpisuje denne prehlásenie zákonného zástupcu o zdravotnom stave dieťaťa (príloha č. 6).
7. Ak má preberajúci zamestnanec počas ranného zdravotného filtra (u dieťaťa) podozrenie na ochorenie (nielen na COVID-19), dieťa od rodiča/zákonného zástupcu nepreberie.
8. Sprevádzajúca osoba zabezpečí umiestnenie rezervného rúška svojho dieťaťa do jeho šatňovej skrinky.
9. Dieťa si pri vstupe do materskej školy dezinfikuje ruky dezinfekčným prostriedkom. Následne si pred vstupom do triedy ruky umyje bežným spôsobom pod dohľadom zamestnanca materskej školy, ktorý je v súlade s aktuálnymi hygienicko-epidemiologickými nariadeniami.
10. Do materskej školy je zákaz nosenia hračiek a iného materiálu alebo pomôcok z domáceho prostredia.
11. Rodič/zákonný zástupca bezodkladne informuje učiteľku na triede a zástupkyňu pre materskú školu, ak je u dieťaťa podozrenie alebo potvrdené ochorenie na COVID - 19.
12. Dieťa je z materskej školy vylúčené, ak mu je lekárom všeobecnej zdravotnej starostlivosti pre deti a dorast alebo miestne príslušným regionálnym hygienikom nariadená karanténa.
13. Dieťa prichádza a odchádza z materskej školy spravidla len s osobami, ktoré s dieťaťom žijú v spoločnej domácnosti. V prípade, ak bude touto osobou súrodenec, musí byť starší ako 10 rokov.
14. Rodič/zákonný zástupca dodržiava pokyny riaditeľky/zástupkyne pre materskú školu, ktoré upravujú podmienky konkrétnej materskej školy na obdobie do konca školského roka 2019/2020.
15. Rodičia/zákonní zástupcovia, by mali zamedziť zhromažďovaniu sa pred materskou školou tak, aby sa minimalizoval kontakt medzi osobami.

**UPOZORNENIE:**

**Do budovy materskej školy sa bude vstupovať po „jednom“ (sprevádzajúca osoba a dieťa). Medzi čakajúcimi sprevádzajúcimi osobami s deťmi musí byť odstup. Vo vstupnej chodbičke bude prebiehať meranie teploty, ranný filter a dezinfekcia. Preto rátajte so zdržaním.**

**Organizácia a obsah predprimárneho vzdelávania:**

Od 1. 6. 2020 sa na základe rozhodnutia ministra školstva otvárajú materské školy na základe určených kritérií:

* Súhlas zriaďovateľa s prevádzkou.
* Dĺžka prevádzky je maximálne 9 hod..
* Maximálny počet 15 detí v skupine.
* Deti, ktoré boli pred mimoriadnym prerušením prevádzky v jednej triede, nemusia byť umiestnené spolu v skupine.
* Vytvorené skupiny sa nebudú meniť a dopĺňať ani pri poklese počtu detí.
* Zamestnanci materských škôl podľa svojho uváženia a možností, zabezpečia dostatočné vzdialenosti medzi deťmi pri hrových aktivitách, vzdelávaní i oddychu.
* Z kapacitných možnosti, budú do materskej školy prednostne umiestnené deti rodičov v prvej línii, t. j.:
* zdravotných pracovníkov, príslušníkov hasičského a záchranné zboru, policajného zboru, pedagogických pracovníkov,
* predškoláci, ktorí nastupujú od septembra 2020 do základnej školy,
* deti zamestnaných rodičov.
* Deti budú v materskej škole umiestnené na základe prieskumu záujmu o návštevu materskej školy.
* Nástup detí do materskej školy je na základe dobrovoľného rozhodnutia a na vlastnú zodpovednosť rodičov/zákonných zástupcov.
* Dochádzka detí do materskej školy bude umožnená len deťom z rodín, ktoré nie sú v karanténe.
* V závislosti od poveternostných podmienok sa prevažná väčšina aktivít s deťmi a pre deti organizuje v exteriéri, či už v areáli materskej školy alebo mimo neho.
* Priestor školského dvora bude rozdelený pre deti na hranie tak, aby sa skupiny medzi sebou nemiešali.
* Deti pri pobyte v interiéri a exteriéri materskej školy nemusia nosiť rúška.
* Do konca školského roku materská škola neorganizuje žiadne spoločné akcie (rozlúčky s deťmi, besiedky, výlety a iné hromadné podujatia). V nevyhnutnom prípade len na úrovni skupiny a bez prítomnosti zákonných zástupcov a iných osôb, nepracujúcich v materskej školy.
* Materská škola sa v rámci možností bude ďalej zameriavať na rozvíjanie a upevňovanie kľúčových kompetencií detí, potrebných pre úspešné zvládnutie vzdelávania v základnej škole.
* Zvýšenú pozornosť budeme venovať rozvíjaniu a upevňovaniu hygienických návykov osobitne pred stravovaním a po príchode z vonku, aby si deti osvojili návyk umývať si ruky efektívnym spôsobom, ktorý zamedzuje prenos nákazy.

**Organizácia v šatni:**

* Pedagogické zamestnankyne zodpovedajú za to, aby sa skupiny v priestoroch šatne nestretali.

**Stravovanie:**

* Bude pre deti zabezpečené v triede LIENOK a v školskej jedálni tak, aby sa skupiny detí nepremiešavali.
* Stravu vydáva personál spolu s čistým príborom. Deti si sami jedlo a pitie nedokladajú a neberú si sami ani príbory.
* Po odchode skupiny z triedy/jedálne sa stoly vydezinfikujú.
* Zamestnanci zariadenia školského stravovania budú dodržiavať bežné hygienické pravidlá.
* Podávanie stravy:

Desiata: 1 skupina: od 8:30 hod. trieda LIENOK

 2 skupina: od 8:30 hod. jedáleň

Obed: 1 skupina: od 11:00 hod. trieda LIENOK

 2 skupina: od 11:00 hod. jedáleň

Olovrant: 1 skupina: od 14:30 hod. trieda LIENOK

 2 skupina: od 14:30 hod. jedáleň

**Zabezpečenie pitného režimu:**

* Pitný režim je zabezpečený prostredníctvom balenej pitnej vody. Každé dieťa má k dispozícii čistý pohár, ktorý po použití prevádzkový zamestnanec umyje.

**Organizácia v umyvárni:**

* Toalety musia byť vybavené mydlom v dávkovači a jednorazovými papierovými utierkami pre bezpečné osušenie rúk.
* Pedagogická zamestnankyňa dávkuje deťom individuálne po použití WC tekuté mydlo. Dbá na to, aby si deti dôkladne umývali ruky a utreli si ich do papierových utierok. Použité utierky odhadzujú do určenej nádoby. Textilné uteráky sa nepoužívajú.
* Poháriky, zubné pasty a zubné kefky sa nepoužívajú.

**Odpočinok detí:**

* Medzi lôžkami musí byť zabezpečená dostatočná vzdialenosť aspoň 1 m.
* V prípade potreby sa k odpočinku detí, môžu použiť aj dostatočne vyvetrané a dezinfikované priestory herní.
* Výmena posteľnej bielizne sa bude realizovať 1 x do týždňa bežným spôsobom.

**Pri podozrení na COVID – 19:**

* Nikto s príznakmi infekcie dýchacích ciest, ktoré by mohli zodpovedať známym príznakom COVID-19 (zvýšená telesná teplota, kašeľ, zvracanie, kožná vyrážka, hnačky, náhla strata chuti a čuchu, iný príznak akútnej infekcie dýchacích ciest) nesmie vstúpiť do priestorov materskej školy.
* Ak dieťa v priebehu dňa vykazuje niektorý z možných príznakov COVID-19, je nutné umiestniť ho do samostatnej miestnosti a kontaktovať zákonných zástupcov, ktorí ho bezodkladne vyzdvihnú. O podozrení na nákazu COVID – 19 materská škola informuje príslušný RÚVZ tak, ako je to v prípade iných infekčných ochorení.
* Ak sa u zamestnanca materskej školy objavia príznaky nákazy COVID – 19 v priebehu jeho pracovného dňa, bezodkladne o tom informuje zástupkyňu materskej školy a opustí materskú školu v najkratšom možnom čase s použitím rúška.

**V prípade potvrdenia ochorenia:**

* Materská škola postupuje podľa usmernenia miestneho príslušného RÚVZ

**Personálne zabezpečenie:**

* Pri prvom nástupe do práce všetci zamestnanci materskej školy vyplnia dotazník o zdravotnom stave pred návratom do zamestnania (príloha č. 1).
* Výchovno-vzdelávaciu činnosť zabezpečujú pedagogickí zamestnanci a odborní zamestnanci, ktorí nepatria do rizikovej skupiny z hľadiska ohrozenia COVID – 19.
* Ostatné činnosti (stravovanie a upratovanie) zabezpečujú nepedagogickí zamestnanci, ktorí nepatria do rizikovej skupiny z hľadiska ohrozenia COVID – 19.

Rizikové skupiny:

* tehotné ženy,
* osoby staršie ako 60 rokov,
* osoby s pridruženými chronickými chorobami a oslabenou imunitou.
* Ak zamestnanec z rizikovej skupiny začne vykonávať prácu na pracovisku, vyznačí túto skutočnosť v dotazníku o zdravotnom stave pred návratom do zamestnania.
* Zamestnanci materskej školy zabezpečujú organizáciu príchodu detí a sprevádzajúcich osôb tak, aby sa zamedzilo miešaniu skupín v šatniach a na schodoch.
* Všetci zamestnanci sú povinní dodržiavať odporúčania v súlade s aktuálnymi hygienicko – epidemiologickými nariadeniami.

**Pedagogickí zamestnanci:**

* Majú odporúčané nosiť rúško alebo ochranný štít pri výkone výchovno-vzdelávacieho procesu. V ostatných prípadoch nosia rúško alebo ochranný štít.
* V miestnosti, kde sa zdržuje skupina, zabezpečujú časté a intenzívne vetranie.
* Rozvíjajú a upevňujú kľúčové kompetencie detí.
* Zvýšenú pozornosť venujú rozvíjaniu a upevňovaniu hygienických návykov u detí.

**Nepedagogický zamestnanec:**

* Nosí rúško alebo ochranný štít.
* Zabezpečuje v miestnosti, kde sa zdržiava skupina, časté a intenzívne vetranie.
* Priestory materskej školy a hygienické zariadenia a priestory umyvární, ako aj hrové prvky v exteriéri sa dezinfikujú najmenej dvakrát denne a podľa potreby aj opakovane.
* Zvýšenú pozornosť venuje dezinfikovaniu šatňových/vstupných priestorov, do ktorých vstupujú sprevádzajúce osoby; rovnako dezinfikuje dotykové plochy kľučiek, vypínačov, zábradlí a ich okolia.
* Upratovací personál je informovaný a poučený o sprísnených podmienkach upratovania a o potrebe priebežného čistenia a dezinfekcie dotykových plôch ostatných povrchov a predmetov.
* Zabezpečí smetné koše tak, aby nebol nutný fyzický kontakt rúk s košom pri zahadzovaní odpadu.

Tento dokument sa vzťahuje na základné prevádzkové podmienky Základnej školy s materskou školou Štefana Žáryho, Materská škola, Horná 240, 976 33 Poniky, po dobu trvania potreby dodržiavania epidemiologických opatrení a odporúčaní. Upravuje základné prevádzkové podmienky, ktoré sa líšia (či sú upravené nad rámec) od štandardných podmienok vyplývajúcich zo školských, hygienických, pracovnoprávnych a ďalších predpisov.

V Ponikách, dňa 26. 5. 2020

 Vypracovala:

 Mgr. Jaroslava Berčíková

 zástupkyňa riaditeľky ZŠ s MŠ Š. Žáryho pre MŠ

Schválila:

 Mgr. Mária Janovčíková Ing. Jana Ondrejková

 riaditeľka ZŠ s MŠ Š. Žáryho starostka obce Poniky